b'\n_START_ARTICLE_\nMedalja za Anschluss\n_START_PARAGRAPH_\nMedalja za Anschluss (njema\xc4\x8dki puni naziv: Die Medaille zur Erinnerung an den 13. M\xc3\xa4rz 1938) bila je odlikovanje Njema\xc4\x8dke u me\xc4\x91uratnom razdoblju.\n_START_SECTION_\nOpis\n_START_PARAGRAPH_\nOsnovana 1. svibnja 1938., medalja je obilje\xc5\xbeavala povratak Austrije Reichu. To je bio prvi Hitlerov potez za ostvarivanje Lebensrauma i slabljenja \xc4\x8cehoslova\xc4\x8dke. Njema\xc4\x8dke trupe pre\xc5\xa1le su granicu i u\xc5\xa1le u Austriju 12. o\xc5\xbeujka 1938. bez otpora. Tomu je prethodio niz incidenata koje je \xc4\x8dinila Nacionalsocijalisti\xc4\x8dka stranka u Austriji i ultimatum njema\xc4\x8dke Vlade. Anschluss nije smatran prijetnjom u svijetu jer se smatralo da austrijski narod dobrovoljno pristaje na ujedinjenje zbog istog jezika i porijekla._NEWLINE_Medalja, poznata pod imenom "Medalja za Anschluss", dodjeljena je svim Austrijancima koji su pomogli u ostvarivanju Anschlussa i svim \xc4\x8dlanovima austrijskog NSDAP-a. Tako\xc4\x91er, njome su nagra\xc4\x91eni i pripadnici Njema\xc4\x8dkih oru\xc5\xbeanih snaga koji su sudjelovali u Anschlussu._NEWLINE_Dodjeljivana je do 13. prosinca 1940., a ukupno je odlikovano 318 689 ljudi.\n_START_SECTION_\nDizajn\n_START_PARAGRAPH_\nOkrugla i vrlo detaljna medalja se temeljula prema Strana\xc4\x8dkom znaku iz 138., a dizajnirao ju je profesor Richard Klein. Na nali\xc4\x8dju medalje nalazi se simbol Anschlussa - \xc4\x8dojek dr\xc5\xbei nacisti\xc4\x8dku zastavu, stoji na katedri i dr\xc5\xbei nacisti\xc4\x8dki znak, poma\xc5\xbee drugog \xc4\x8dovjeka koji na sebi ima prekinuti okov koji se mo\xc5\xbee vidjeti. Na zale\xc4\x91u medalje ispisano je 13. M\xc3\xa4rz 1938 (13. o\xc5\xbeujka 1938.), datum Anschlussa; datum je okru\xc5\xbeen rije\xc4\x8dima Ein Volk, Ein Reich, Ein F\xc3\xbchrer (Jedan narod, jedno carstvo, jedan vo\xc4\x91a). Rubovi medalje su glatki. Medalja visi o crvenu vrpcu sa \xc5\xa1arama boje bijela-crna-bijela na rubovima vrpce te je izra\xc4\x91ena od mesinga ili posrebrene bronce.'